Matterhorn Gotthard Bahn

Matterhorn Gotthard Bahn (virallisesti Matterhorn Gotthard Verkehrs AG (MGB), Matterhorn Gotthard Infrastruktur AG (MGI) ja Aktiengesellschaft Matterhorn Gotthard Bahn (MGM) ) on sveitsiläinen rautatiekonserni, joka toimii eteläisissä Wallisin, Urin ja Graubündenin kantoneissa. MGI omistaa rataverkon ja asemat. MGB on liikennettä hoitava yhtiö. MGM on hallinnollinen yhtiö. Vuonna 2009 MGB:n liikevaihto oli 92 milj. CHF. Henkilöstön määrä oli 525. MGB:n junilla tehtiin vuonna 2009 6,3 miljoonaa matkaa. MGI:n rataverkon pituus on 144 km. == Historiaa == Nykyinen Matterhorn Gotthard Bahn aloitti toimintansa 1.1.2003, kun BVZ:n (Brig-Visp-Zermatt Bahn) ja FO:n (Furka-Oberalp Bahn) toiminnat yhdistettiin. BVZ:n toiminta oli alkanut 13.12.1961, kun Visp-Zermatt Bahnin (VZ) toiminta siirtyi BVZ:n nimiin. VZ:n toiminta oli alkanut neljässä vaiheessa: * 3.7.1890 käynnistyi liikenne välillä Visp-Stalden * 26.8.1890 alkoi liikenne Stalden-St. Niklaus * 18.7.1891 valmistui rata St. Niklaus-Zermatt * 6.6.1939 otettiin käyttöön väli Visp-Brig. FO oli muodostunut kahdesta osasta: * 12.7.1917 avattu Schöllenen Bahnin (SchB) Andermatt-Göschenen-radan toiminta siirtyi FO:lle 1.8.1961 * 1.6.1915 alkanut Brig-Furka-Disentis Bahnin (BFD) toiminta siirtyi FO:lle 4.8.1925. BFD:n toiminta oli alkanut kahdessa vaiheessa v. 1915, kun Brig-Oberwald-rata avattiin liikenteelle 1.6.1915 ja Oberwald-Gletsch-rata kuukautta myöhemmin. FO:n aikana rataverkko laajeni 4.7.1926, kun Gletsch-Disentis/Mustér-rata avattiin ja 26.6.1982, kun Furkan pohjatunneli välillä Realp-Oberwald otettiin käyttöön.Schienennetz Schweiz, s. 13-37 ja 104-117. == Tekniikkaa == MGI:n radoilla on 44 asemaa tai seisaketta. Rataverkko on yksiraiteinen, sähköistetty ja kapearaiteinen (1 000 mm). Verkon korkein kohta on Oberalp-solassa (2 033 m) ja matalin kohta Vispissä (625 m). Radan suurin jyrkkyys on 181 ‰, mistä syystä jyrkimmissä kohdissa on käytössä hammasratatekniikka. Teknisesti MGI:n rata liittyy vain RhB:n (Rhätische Bahn) rataan Disentiksessä. Vaihtomahdollisuus muiden yhtiöiden junaverkkoon on myös Zermattissa, Vispissa, Brigissä ja Göschenenissä. Sedrunissa on 2,2 km pituinen AlpTransit Gotthard AG:n omistama pistoraide Gotthardin pohjatunnelin työmaalle. Sähköteknisesti MGI:n rata on toteutettu vaihtovirralla (11 kV, 16,7 Hz). Eisenbahnatlas Schweiz, s. 40-41, 53 ja 62. == Liikenne == Rataverkko koostuu kahdesta osuudesta: * Zermatt-Visp-Brig-Andermatt-Disentis (140 km) * Andermatt-Göschenen (4 km) Eisenbahnatlas Schweiz, s. 40. . Liikenne palvelee erityisesti matkailua. Yhtiöllä on 381 vaunua. MGB:n liikennömät reitit ovat: * Brig-Visp-Zermatt, paikallisjunaliikennettä 2 kertaa tunnissa Offizielles Kursbuch, aikataulu nro 140 * Täsch-Zermatt, lähijunaliikennettä 3 kertaa tunnissa Offizielles Kursbuch, aikataulu nro 141 * Visp-Brig-Andermatt-Disentis/Múster, paikallisjunaliikennettä tunneittain Offizielles Kursbuch, aikataulut nro 142 ja 143 * Andermatt-Göschenen, paikallisjunaliikennettä 2 kertaa tunnissa Offizielles Kursbuch, aikataulu nro 142 * Andermatt-Oberalp, lähijunaliikennettä talvikaudella tunneittain Offizielles Kursbuch, aikataulu nro 143 * Realp-Oberwald, autojunaliikennettä 1-2 kertaa tunnissa Offizielles Kursbuch, aikataulu nro 1982 * Andermatt-Sedrun, autojunaliikennettä talvikaudella Offizielles Kursbuch, aikataulu nro 1983. Glacier Express on RhB:n ja MGB:n yhteistyössä toteuttama junareitti. "Jäätikkölinja" kulkee Zermattista Vispin, Brigin, Andermattin ja Churin kautta Davosiin ja St. Moritziin 1-4 kertaa päivässä. Glacier Expressin kotisivu Offizielles Kursbuch, aikataulu nro 144 MGB:llä on jonkin verran tavaraliikennettä (0,1 milj. tn. vuodessa). Linja-autoliikennettä MGB harjoittaa kahdeksalla reitillä Fieschistä, St. Niklauksesta ja Vispistä. Tiedosto:MGB-BVZ-öffentlicheHand.pdf| MGB:n yhtiörakenne Tiedosto:Bahnhof Brig MGB 31.07.2006.JPG| Brig on MGB:n pääasema ja siellä sijaitsee yhtiön pääkonttori Tiedosto:Visp 20100227Y605 MGB SBB TGV.jpg | Visp on vilkas vaihtoasema, jonne kulkee talviviikonloppuisin TGV-juna Pariisista Tiedosto:Zermatt-Shuttle, MGB BDSeh 48.jpg | Zermattiin ei pääse autolla, mutta MGB:n juna Täschistä kulkee 20 minuutin välein Tiedosto:MGB Deh 4-4 I bei Oberalppasshöhe.jpg | Oberalp on MGB:n rataverkon korkein kohta == Katso myös == *Matterhorn *Gotthard == Lähteet == * MGB:n kotisivut * * * * Eisenbahnatlas Schweiz. Verlag Schweers + Wall GmbH 2004. ISBN 3-89494-122-7 * ===Viitteet=== == Aiheesta muualla == Luokka:Valais Luokka:Graubünden Luokka:Sveitsiläiset rautatieyhtiöt